สอบถามค่ะคือฉีดยาคุมแบบ1เดือนมา2ครั้งแล้วค่ะ ก่อนไปฉีดเข็ม2มีเลือดออกมากระปริบกระปรอย แล้วประจำเดือนมาไม่ตรงวันเดิม แต่เวลามีเพศสัมพันธ์ใส่ถุงยางอนามัยทุกครั้งค่ะ ประจำเดือนมาช้าเป็นปกติไหมคะ
สวัสดีค่ะ หากฉีดยาคุมกำเนิดชนิด 1 เดือนอยู่ โดยได้ไปฉีดตามกำหนดนัด ไม่ได้ล่าช้ากว่ากำหนด ยาฉีดก็จะช่วยป้องกันการตั้งครรภ์ได้มากกว่า 99% และหากได้ใช้ถุงยางอนามัยร่วมด้วย โอกาสในการตั้งครรภ์ก็แทบไม่มีค่ะสำหรับประจำเดือน ก็จะมาเมื่อเข้าสู่สัปดาห์ที่ 4 นับจากที่ได้ฉีดยาไป หรือประมาณในช่วง 7 วันก่อนถึงวันนัดฉีดเข็มต่อไปค่ะ ซึ่งหากมีเลือดออกในช่วงนี้ ก็ถือเป็นประจำเดือนที่ปกติดี แม้จะมีปริมาณน้อยก็ตามค่ะ ดังนั้น การที่มีเลือดออกกะปริดกะปรอยในช่วงก่อนถึงวันนัดฉีดเข็มที่ 2 จึงไม่ได้ถือว่าผิดปกติอะไร ส่วนวันที่ประจำเดือนมา ไม่จำเป็นต้องตรงกันค่ะ เพียงแต่จะอยู่ในช่วงประมาณ 1 สัปดาห์ก่อนถึงวันนัดฉีดเข็มต่อไปดังกล่าวค่ะ